Angela Merkel

Angela Dorothea Merkel (nascite in Hamburgo como Angela Dorothea Kasner le 17 de julio 1954) es le Cancellera de Germania. Merkel, qui representava Mecklemburgo-Pomerania Anterior in le Parlamento de Germania, es presidente del Union Democratic Christian (CDU) desde le 9 de april 2000, e presidente del gruppo parlamentari del duo partitos CDU-CSU de 2002 a 2005. Illa duce un grande coalition con le partito-fratre del CDU, le Union Christian Social (CSU), e con le Partito Socialdemocratic de Germania (SPD), formate post le election federal le 22 de novembre 2005.

In 2007, Merkel esseva etiam presidente del Consilio Europee e del G8. Illa jocava un rolo central in le negotiation del Tractato de Lisbona e del Declaration de Berlin. In le politica domestic de illa domina le reformation del assistentia sanitari e le problemas concernente le futuro del disveloppamento del energia.

Merkel es le prime femina qui deveniva Cancellera de Germania. Merkel, considerate per le publication statounitese Forbes Magazine como un del feminas le plus poterose in le mundo, es solmente le tertie femina qui serviva in le G8 post Margaret Thatcher e Kim Campbell, e in 2007 deveniva le secunde femina qui presideva un summitate del G8 post Margaret Tatcher.

In 2008 Merkel recipeva le Premio Carolo Magne "pro su labor pro reformar le Union Europee". Nicolas Sarkozy presentava le premio.

Illa guidava su partito a victoria in le electiones del 2013, quando illos ganiate 301 sedes en le Bundestag, con 255 sedes pro le CDU e 56 sedes pro le CSU). Illa habeva eligite a Cancellera de Germania in le finite del anno 2013.

Categoria:Politicos
Categoria:Gente german